Հիշեցնենք, որ հրապարակախոս Վահրամ Մարտիրոսյանը այս մասին ֆեյսբուքյան գրառում էր արել, նախ միջադեպից տեսանյութ հրապարակել. «Երկու օր առաջ ոստիկանները արգելում էին նվագել ուկրաինացի ու վրացի երաժիշտներին, որոնք սիրված արտասահմանյան երգեր էին կատարում, բավական լավ մակարդակով, բայց ոչ բարձր՝ մոտիկ պետք է կանգնեիր, որ լսեիր։ Երեւանի փոխոստիկանապետ Էդգար Պետրոսյանի ու իմ բանավեճից հետո Հյուսիսային պողոտայի երաժիշտներին հանգիստ թողեցին»,-նշել էր նա։